OpenLLM-France/wikimedia huggingface dataset:
# Jai Hindley

Jai Hindley (Perth, Australia, 1996ko maiatzaren 5a) txirrindulari australiarra da. Errepideko txirrindularitzan profesionala da 2016a geroztik, eta 2020ko Italiako Giroan bigarren egin zuen.
Ibilbideko garaipenik nabarmenena 2022ko Italiako Giroa izan da.

## Palmaresa

2017
* 3. Girobion
2019
* 2. Poloniako Itzulian
2020
* Herald Sun Tour eta 2 etapa
* 2. Italiako Giroan eta etapa 1
2021
* 7. Poloniako Itzulian
2022
* Italiako Giroa eta etapa 1
* 5. Tirreno-Adriatikoan
* 7. Burgosko Itzulian
* 10. Espainiako Vueltan
2023
* 4. Dauphiné Libérén
* 7. Frantziako Tourrean eta etapa 1
* 8. Kataluniako Voltan
2024
* 3. Tirreno-Adriatikoan
* 5. Valentziako Erkidegoko Itzulian
2025
* 5. Paris-Nizan

## Emaitzak lasterketa nagusietan
### Itzuli Handiak

| Itzuli Handia | 2017 | 2018 | 2019 | 2020 | 2021 | 2022 | 2023 | 2024 |
| Italiako Giroa | — | — | 35. | 2. | UT | 1. | — | — |
| Frantziako Tourra | — | — | — | — | — | — | 7. | 18. |
| Espainiako Vuelta | — | 32. | — | — | — | 10. | — |

### Beste Itzuliak

| Itzulia | 2017 | 2018 | 2019 | 2020 | 2021 | 2022 | 2023 | 2024 |
| Down Under Tour | 25. | — | 18. | 18. | X | X | 16. | — |
| Paris-Niza | — | — | — | — | 18. | — | — | — |
| Tirreno-Adriatiko | — | — | — | 13. | — | 5. | 15. | 3. |
| Kataluniako Volta | — | 71. | — | — | UT | 13. | 8. | — |
| Euskal Herriko Itzulia | — | 57. | 38. | — | — | — | — | 12. |
| Dauphiné Libéré | — | — | — | — | — | — | 4. |
| Poloniako Itzulia | — | — | 2. | 18. | 7. | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Jai Hindley - ProCyclingStats
* Datuak: Q26763838
* Multimedia: Jai Hindley / Q26763838
# Jai Hindley

Jai Hindley (Perth, Australia, 1996ko maiatzaren 5a) txirrindulari australiarra da. Errepideko txirrindularitzan profesionala da 2016a geroztik, eta 2020ko Italiako Giroan bigarren egin zuen.
Ibilbideko garaipenik nabarmenena 2022ko Italiako Giroa izan da.

## Palmaresa

2017
* 3. Girobion
2019
* 2. Poloniako Itzulian
2020
* Herald Sun Tour eta 2 etapa
* 2. Italiako Giroan eta etapa 1
2021
* 7. Poloniako Itzulian
2022
* Italiako Giroa eta etapa 1
* 5. Tirreno-Adriatikoan
* 7. Burgosko Itzulian
* 10. Espainiako Vueltan
2023
* 4. Dauphiné Libérén
* 7. Frantziako Tourrean eta etapa 1
* 8. Kataluniako Voltan
2024
* 3. Tirreno-Adriatikoan
* 5. Valentziako Erkidegoko Itzulian
2025
* 5. Tirreno-Adriatikoan

## Emaitzak lasterketa nagusietan
### Itzuli Handiak

| Itzuli Handia | 2017 | 2018 | 2019 | 2020 | 2021 | 2022 | 2023 | 2024 |
| Italiako Giroa | — | — | 35. | 2. | UT | 1. | — | — |
| Frantziako Tourra | — | — | — | — | — | — | 7. | 18. |
| Espainiako Vuelta | — | 32. | — | — | — | 10. | — |

### Beste Itzuliak

| Itzulia | 2017 | 2018 | 2019 | 2020 | 2021 | 2022 | 2023 | 2024 |
| Down Under Tour | 25. | — | 18. | 18. | X | X | 16. | — |
| Paris-Niza | — | — | — | — | 18. | — | — | — |
| Tirreno-Adriatiko | — | — | — | 13. | — | 5. | 15. | 3. |
| Kataluniako Volta | — | 71. | — | — | UT | 13. | 8. | — |
| Euskal Herriko Itzulia | — | 57. | 38. | — | — | — | — | 12. |
| Dauphiné Libéré | — | — | — | — | — | — | 4. |
| Poloniako Itzulia | — | — | 2. | 18. | 7. | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Kanpo estekak

* Jai Hindley - ProCyclingStats
* Datuak: Q26763838
* Multimedia: Jai Hindley / Q26763838
# Nafarroako Jauregia

Nafarroako Jauregia XIX. mendeko eraikin neoklasikoa da, Iruñean dagoena, Nafarroa Garaian. 1851tik 1982ra Nafarroako Foru Diputazioaren egoitza izan zen, eta Nafarroako Gobernuarena ordutik hona. San Ignazio etorbidearen hasieran dagoen Antzinako Nafarroako Artxibo Orokorraren eraikinari atxikia dago.

## Kokalekua

Iruñeko Bigarren Zabalgunean kokatzen da, Gazteluko plazako zati bat itxiaz eta aldi berean Sarasate pasealekuaren mutur batean, aurrealdean Foruen monumentua duelarik, eta atzealdea berriz, Karlos III.a etorbidera begira. Elizaren aurkako desamortizazioaren ondoren, Karmelita oinutsien komentuko lursailak probestuz eraiki zen.

## Historia

Proiektuaren ardura Jose Nagusia arkitektoari eman zitzaion eta 1840an eraikitza lanak hasi ziren.

## Eraikina

Jauregi neoklasiko izakera du, bere arkitektura eta itxurak gainontzeko Euskal Herriko eraikin instituzionaletan eragina izan zuen. Harlandu sendoa, elementu eta banaketa kalkulatua, eta Sarasate pasealekura begira dagoen aurrealdeko doriar ordenako frontis klasiko eta zurruna du.
* Antzinako Nafarroako Artxibo Orokorraren eraikineko lorategiak.
* Hormetan Espainiako Guda Zibileko arrastoak arkupean ikus daitezke, 1937ko azaroaren 12an eroritako bonba talken ondorioa.
XX. mendearen lehen erdialdean, behin antzinako harresiak desagertu ostean, 1929an Jose eta Javier Yarnoz arkitektoek jauregiaren zabaltze lanak hasi zituzten, horretarako jauregia Karlos III.a etorbidea eta Iruñeko Bigarren Zabalgunerako norantzan handitu zuten, betiere aurreko arkitektur estiloan oinarrituz. Eraikuntzaren aurpegi honetako frontoiaren eskultura eta erliebeak 1932an Fructuoso Ordunak eginirikoak dira. Bertan Nafarroa, nahiz bere ezaugarriak diren giza eta arte jarduerak irudikatzen dira.
Barnekaldean Tronuaren Aretoa nabarmentzen da, bere isabeldar estiloko dotoreziaz handiaz, 1861 eta 1865. urteen arten Maximiano Hijón arkitektoak eraikitze-lanak zuzendu eta bertan parte hartu zuten artista guztiak kontratatu zituelarik. Sarrera gisa eskailera arranditsu bat du.
Argiztatutako iturri bat duen lorategi bat ere badu, honetan Iruñean dauden bi sekuoietako bat topatzen da, iruindarren artean "Diputazioko Pinua" edota "Aldundiko Pinua" bezala ezaguna dena.
1896an Florencio Ansoleagak jauregiaren albo batean Nafarroako Errege Artxibo Orokorra eraiki zuen, 2003an Nafarroako errege-erreginen jauregiak betekizun horretan ordezkatu zuen arte.

## Ikus gainera

* Iruñeko Kultura Ondasun zerrenda
* Antzinako Nafarroako Artxibo Orokorra

## Erreferentziak

* ↑ Nafarroako Gobernua: egoitza. navarra.es (Noiz kontsultatua: 2025-3-17).

## Kanpo estekak

* Nafarroako jauregia Nafarroako Turismo webgunean ikusgai.
* Nafarroako jauregia Iruñeko Udalaren webgunean ikusgai.
* Datuak: Q3298793
* Multimedia: Palacio de Navarra / Q3298793
# Finlandiar nazionalismo

Finlandiar nazionalismoa nazionalismo mota bat da, finlandiarrak kultura aldaezin bakarra duen nazio monolitiko bat direla baieztatzen duena. Nazionalismoa indar zentrala izan zen Finlandiako historian azken bi mendeetan. XIX. mendearen erdialdean, Finlandiako nazio-berpizkundea suedierazko hiztunak ziren goi-mailako kideen emaitza izan zen, eta finlandiar kultura eta hizkuntza sustatzea nazioa eraikitzeko bitarteko gisa nahita aukeratu zutenak, hau da, Finlandiako pertsona guztien arteko batasun sentimendua ezartzeko, gobernatzen duen elitearen eta gobernatzen duen nekazariaren artekoa barne (eta ez garrantzi gutxiagokoa). Finlandiako epopeia nazionala, Kalevala, 1835ean argitaratu zuten. Mito eta kondaira tradizionalen bilduma bat da, finlandiarrek eta kareliarrek (gaur egungo Errusiako ipar-mendebaldeko Ladoga aintziraren eskualdean bizi diren errusiar fede ortodoxoko finlandiarrak) partekatzen duten folklorea biltzen duena. Argitalpenak geroago Finlandia Errusiatik independizatzera eraman zuen nazionalismoa astindu zuen.
Nazionalismoa errusiazaleek eta langile mugimenduaren internazionalismoak borrokatu zuten. Emaitza nazionalismoaren barneko klase-gatazkarako joera izan zen, izan ere, 1900. urtearen hasieran langile klaseak Valpas (klase borrokaren enfasia) eta Mäkelin (enfasi nazionalista) artean banatu ziren.

## Mugimendu sozialak

Finlandiako harrotasun nazionalerako eta politika eta ekonomiako liberalismorako mugimenduek dimentsio etnikoak eta klasekoak sartu zituzten. Errusiaren aurkako mugimendu nazionalista Johan Vilhelm Snellman filosofo hegeliarrak zuzendutako Fennomaniar Mugimenduarekin hasi zen 1830eko hamarkadan. Snellmanek filosofia gizarte-ekintzan aplikatu nahi izan zuen, eta finlandiar nazionalismoaren oinarria hizkuntza eskoletan ezartzera eraman zuen, tsarrari leial izateari utzi gabe. Fennomania Finlandiar Alderdia bihurtu zen 1860ko hamarkadan. Liberalismoa izan zen gai nagusia 1860tik 1880rako hamarkadetan.

## Kanpo estekak

* ↑ Jussila, Osmo. (1977ko urtarrila). «Nationalism and revolution: Political dividing lines in the Grand Duchy of Finland during the last years of Russian rule» Scandinavian Journal of History 2 (1–4): 289–309. doi:10.1080/03468757708578924..
* ↑ Lavery, Jason. (2006). Lavery, Jason ed. The history of Finland. Westport, Connecticut: Greenwood Press ISBN 9781567509823..
# Finlandiar nazionalismo

Finlandiar nazionalismoa nazionalismo mota bat da, finlandiarrak kultura aldaezin bakarra duen nazio monolitiko bat direla baieztatzen duena. Nazionalismoa indar zentrala izan zen Finlandiako historian azken bi mendeetan. XIX. mendearen erdialdean, Finlandiako nazio-berpizkundea suedierazko hiztunak ziren goi-mailako kideen emaitza izan zen, eta finlandiar kultura eta hizkuntza sustatzea nazioa eraikitzeko bitarteko gisa nahita aukeratu zutenak, hau da, Finlandiako pertsona guztien arteko batasun sentimendua ezartzeko, gobernatzen duen elitearen eta gobernatzen duen nekazariaren artekoa barne (eta ez garrantzi gutxiagokoa). Finlandiako epopeia nazionala, Kalevala, 1835ean argitaratu zuten. Mito eta kondaira tradizionalen bilduma bat da, finlandiarrek eta kareliarrek (gaur egungo Errusiako ipar-mendebaldeko Ladoga aintziraren eskualdean bizi diren errusiar fede ortodoxoko finlandiarrak) partekatzen duten folklorea biltzen duena. Argitalpenak geroago Finlandia Errusiatik independizatzera eraman zuen nazionalismoa astindu zuen.
Nazionalismoa errusiazaleek eta langile mugimenduaren internazionalismoak borrokatu zuten. Emaitza nazionalismoaren barneko klase-gatazkarako joera izan zen, izan ere, 1900. urtearen hasieran langile klaseak Valpas (klase borrokaren enfasia) eta Mäkelin (enfasi nazionalista) artean banatu ziren.

## Mugimendu sozialak

Finlandiako harrotasun nazionalerako eta politika eta ekonomiako liberalismorako mugimenduek dimentsio etnikoak eta klasekoak sartu zituzten. Errusiaren aurkako mugimendu nazionalista Johan Vilhelm Snellman filosofo hegeliarrak zuzendutako Fennomaniar Mugimenduarekin hasi zen 1830eko hamarkadan. Snellmanek filosofia gizarte-ekintzan aplikatu nahi izan zuen, eta finlandiar nazionalismoaren oinarria hizkuntza eskoletan ezartzera eraman zuen, tsarrari leial izateari utzi gabe. Fennomania Finlandiar Alderdia bihurtu zen 1860ko hamarkadan. Liberalismoa izan zen gai nagusia 1860tik 1880rako hamarkadetan.

## Erreferentziak

* ↑ Jussila, Osmo. (1977ko urtarrila). «Nationalism and revolution: Political dividing lines in the Grand Duchy of Finland during the last years of Russian rule» Scandinavian Journal of History 2 (1–4): 289–309. doi:10.1080/03468757708578924..
* ↑ Lavery, Jason. (2006). Lavery, Jason ed. The history of Finland. Westport, Connecticut: Greenwood Press ISBN 9781567509823..

## Kanpo estekak

* Datuak: Q16836864
# Suomi-neito

Suomi-neito (euskaraz: «Finlandiar Birjina») Finlandiaren emakumezko pertsonifikazioa eta irudi nazionala da. XVIII. mendean agertu zen lehen aldiz, herrialdea Suediar Inperioaren barnean zegoen aldian, eta Aura izena eman zitzaion Aurajoki ibaiarengatik. Garai hartako poetek, Suediako Svearen (Suediako emakumezko pertsonifikazioa) alabatzat jo zuten eta urteen poderioz garrantzitsuagoa bihurtzen joan zen.
XIX. mendeko Errusiar Inperioaren aurkako independentzia gerran, Finlandiar nazionalismo hasiberriaren artean izena eta itxura hartu zuen; izan ere, hainbat urte ahaztuta egon ostean berpiztu egin zen, oraingoan bateratuagoa agertzen zen herrialde berri batean egonkortzeko asmoz.
Margolanetan, XVIII. mendeko ohiko finlandiar emakume gazte bat aurkezten digute: ilehoria, begi urdinekoa eta herrialdeko jantzi tradizionalak soinean dituela. Margolan ugari egin dira pertsonaia Errusiako arranotik babesten, nazionalismoaren inspirazio.
Irudimenaren laguntzaz gainera, emakume baten irudia antzeman daiteke Finlandia begiratua. Inari eta Utsjoki udalerriek burua osatuko lukete, Enontekiök eta antzinako Petsamo lurraldeak besoak eta Turku eta hegoaldeko udalerriek, aldiz, soinekoa.

## Erreferentziak

* ↑ Suomi-neito

## Kanpo estekak

* Suomi-neitori buruzko datuak (Ingelesez)
* Datuak: Q2303825
* Multimedia: Personifications of Finland / Q2303825
# Nafarroako Erresumako Aldundia

Nafarroako Erresumako Aldundia Nafarroako Erresumak 1501ean sortutako erakundea izan zen, 1839 arte mantendu zuena. Erakundeak Nafarroako Gorteak ordezkatzen zituen, bilduta ez zeudenean beharrezko erabakiak hartu eta haien aginduak betearazteko. Ez zen behin betikoa bihurtu 1576 arte, oso berandu Gaztela (1525) eta Aragoi (XIV. mendea) auzoetako aldundiekin alderatuz gero.
Aro Modernoan zehar bere betebeharrak gehitu zituen: herri-lanak, mendien zaintza eta udal kudeaketa. Gorteen hiru estatuek haren zazpi kideak izendatzen zituzten: elizgizon bat, bi militar eta hirien lau ordezkari. Hiriek bi boto besterik ez zituzten eta Iruñeko gotzainak zuzentzen zuen erakundea.
1836an, Lehenengo Karlistaldi betean, Nafarroako probintziako aldundia eratu zen Espainia osorako egindako erreformaren arabera eta, haren buru, José Yanguas hasi zen. Gerra egoeraren erdian, Erresumako Aldundia indargabetuta gelditu zen, Erresumaren beste erakundeak bezala. Foruak Eraldatzeko Legeak (geroago, "Lege Hitzartua" ere deitu izan dena) erresumaren erakundeen amaiera berretsi zuen, eta Nafarroa probintzia bihurtu, baina administrazio- eta batez ere zerga-arloko eskumen adierazgarri batzuk gordez.

## Ikus, gainera

* Nafarroako Foru Aldundia

## Erreferentziak

* ↑ Enciclopedia Ilustrada Larousse: Diputación. ISBN 84-320-7370-9
* ↑ Floristán Imizkotz, Alfredo. (1993). «El Reino. Cortes y Diputaciones.» Historia Ilustrada de Navarra. Iruñea: Diario de Navarra ISBN 84-604-7413-5..

## Kanpo estekak

* Datuak: Q2894137
# Lapua Mugimendua

Lapua Mugimendua (finlandieraz: Lapuan liike), edo "Lapuako Faxismoa", Finlandiako mugimendu politikoa izan zen, 1929. urtean sortua. Bere burua, anti-komunista eta nazionalistatzat zuten. Geroz eta faxistagoa bihurtu zen mugimendua eta Alemania inperialarekin hartu-harremanetan jarri zen. 1932. urtean desegin zen mugimendua eta hauen aktibitatea, inoiz arrakasta handia izango ez zuen Isänmaallinen Kansanliike alderdira igaro zen.
Mugimenduaren buruzagiak Vihtori Kosola eta Kurt Martti Wallenius jeneralak izan ziren.
Hasieran, politiko eta goi-mailako ofizial asko, mugimenduaren aldekoak ziren, anti-komunismo leloagatik. Baina mugimendua, erradikalagoa, indarra erabiltzearen aldekoa eta faxistagoa bihurtu zen, eta hilabete gutxitan jarraitzaileak galdu zituen.
Mugimendua, komunistek, Finlandiako Lapua herrian eginiko ekitaldi baten ondoren etorri zen. Bizilagunak, komunista eta Errusiarekin zerikusia zuen edozerren aurkakoak zirenez, hurrengo hilabetean, hauen aurkako ekitaldi bat egin zen bertan, 1000 jarraitzaile inguru bildu zuena. Honela hasi zen mugimendua, eta gutxinaka, mezua, Finlandia osoan zehar zabaldu zen, eta mugimendu soilik mugimendu faxista izatera bilakatu zen.
Ekitaldiak egiten joan ziren herrialde osoan. 1930eko ekainaren 16ean, Oulun 3000 gizon bildu ziren, bertan argitaratzen zen Pohjan Voima egunkariaren eraikuntza suntsitzeko. Mugimenduaren ekitaldi garrantzitsuena, Helsinki, hiriburuan izan zen 1930eko uztailaren 7an. 12000 gizon bildu, eta komunismoarekin zerikusia zuen edozein gune suntsitzeari ekin zieten.
Hemendik aurrera, mugimendua, geroz eta erradikalagoa bihurtu zen, komunistaz aparte, sozial demokratei, pazifistei, liberalei eta nekazari-alderdiei erasotzen hasi ziren.
Erasoetatik, hilketara igaro ziren, eta "sozialistak" ez ziren herritarrak, eta ezkertiarrak hiltzen hasi ziren. Politikarekin zerikusia zuten azkenengo hilketak bihurtu ziren Finlandian. Finlandiarrak beldurturik bizi ziren, agintariak erailak ziren, beste ekitaldi politikoak etenak izaten ziren, eta azkenik, 1932. urtean, mugimenduak jarraitzaileak galtzen hasi zenean, Mäntsäla Iraultza, gertatu zen eta Lapua mugimenduak egindako lege "demokratikoak", erabiliz, mugimenduaren 50 agintari nagusiak atxilotu zituzten, eta honek, mugimenduaren amaiera ekarri zuen.

## Kanpo estekak

* Datuak: Q1412941
* Multimedia: Lapua Movement / Q1412941
# Zoragarrixori

Zoragarrixori Gatibu taldearen abestia da. 2008an Baga Biga diskoetxearekin argitaratutako Laino guztien gainetik, sasi guztien azpitik (albuma) albumean plazaratu zuten. Hitzak ere taldearenak dira. Taldearen abesti ezagunenetariko bat da.
* Laino Guztien Gainetik...
* Gatibu
* Laino guztien azpitik...

## Hitzak

Honela hasten dira dira abestiaren hitzak:
| Jatorrizko hitzak bizkaieraz | Euskara idatzi batuaz edo |
| Zoragarrixori [...] Egune amaitzen doa eta egunarekin amaitzen naz ni ta zu ohe ganien etzunde zauz ta liburu bet dekozu esku artien Zoragarrixori ametsen zaindari maitasun iturri ... | Zoragarri hori [...] Eguna amaitzera doa eta egunarekin amaitzen naiz ni eta zu ohean etzanda zaude eta liburu bat daukazu esku artean Zoragarri hori ametsen zaindari maitasun iturri ... |

## Erreferentziak

* ↑ «Laino guztien gainetik, sasi guztien azpitik» www.badok.eus (Noiz kontsultatua: 2025-03-16).
* ↑ «Gatibuk musika utziko du, 25 urteko ibilbidearen ostean» EITB 2024-09-18 (Noiz kontsultatua: 2025-02-06).
* ↑ (Gaztelaniaz) «Letra de la canción Zoragarrixori - Gatibu» CANCIONEROS.COM/LETRAS (Noiz kontsultatua: 2025-03-16).

## Ikus, gainera

* Alex Sardui
* Haimar Arejita
* Gaizka Salazar
* Mikel Caballero
* Zeu, zeu, zeu!
* Urepel (abestia)
* Ez naz Makurtuko
* Euritan dantzan

## Kanpo estekak

* Zoragarrixori - Gatibu . Youtube, Gatibu: gaia
* Zoragarritxo abestiaren hitzak ingelesez (gatibu.eus)
* Zoragarritxo abestiaren hitzak katalanez (gatibu.eus)
* Zoragarrixori - Gatibu euskarazko hitzekin. Youtube, Aupahi7
* Gatibu - Badok.eus euskal musikaren atarian
* Datuak: Q132170842
# Maite Lafourcade

Maite Lafourcade (Baiona, 1934 – 2025eko martxoaren 16) euskal zuzenbidean espezializatu unibertsitate irakasle izan zen. Pauen eta, gero, Baionan eman zituen klaseak unibertsitatean. Unibertsitateko tesia Luis XVI.aren erregealdiko Lapurdiko ezkontza kontratuari buruz egin zuen. Erretiratu ondoren, Baionako diziplinarteko fakultateko Centre de recherche d'Etudes Basquesen segitu zuen lanean, berberak sortua.
2006an, Eusko Ikaskuntzaren eta Laboral Kutxaren Eusko Ikaskuntza-Laboral Kutxaren Humanitate, Kultura, Arteak eta Gizarte Zientzien Saria irabazi zuen, eta 2016an Eusko Ikaskuntza - Baiona Hiria Ohorezko Saria.

## Erreferentziak

* 1 2 «Maite Lafourcade» www.euskonews.eus (Noiz kontsultatua: 2021-07-02).

## Kanpo estekak

* Datuak: Q108331649
# Salto!

Salto! Gatibu taldearen abestia da. 2018an bere kabuz argitaratutako Azken indioak albumean plazaratu zuten. Hitzak ere taldearenak dira.
* Azken Indioak
* Gatibu
* Salto

## Hitzak

Egoera txarrenean zaudenean, beldurrik gabe erabakitzeko diote abestiaren hitzek; beldurra galduz gero nahi duguna egin genezakeela. Arriskatzeko, salto egiteko!
Hau da abestiaren bukaera:
| Jatorrizko hitzak bizkaieraz | Euskara idatzi batuaz edo |
| SALTO! [...] Atxike, mitxike Egunero hamalau ordu lanerako Lanetik urten denborarik ez Lagunek astean ikusi bez Joan nintzen maitasunez Eskatu neban jai egun bat Orduek sartzeko esan eustien Eta nik ezetz! Pareu nintzen lanien Pentseu neban orduen Banoa, banoa Ez dot jarraitzen. Nahi dogune egin geinke galtzen badogu dekogun bildurre Arriskatu zaitez, SALTO! Bizi berri bat itxaroten dago. | SALTO! [...] Atxike, mitxike Egunero hamalau ordu lanerako Lanetik irten eta denborarik ez Lagunek astean ikusi ere ez Joan nintzen maitasunez Eskatu neban jai egun bat Orduek sartzeko esan eustien Eta nik ezetz! Gelditu nintzen apur bat lanean Pentsatu nuen orduan Banoa, banoa Ez dut jarraitzen. Nahi duguna egin genezake :galtzen badugu daukagun beldurra Arriskatu zaitez, SALTO! Bizi berri bat itxaroten dago. |

## Erreferentziak

* ↑ Azken indioak. (Noiz kontsultatua: 2025-02-06).
* ↑ «Azken Indioak» YouTube (Noiz kontsultatua: 2025-02-07).
* ↑ Gatibu. (2018-12-24). Gatibu - Salto! [4K. ] (Noiz kontsultatua: 2025-03-16).

## Ikus, gainera

* Alex Sardui
* Haimar Arejita
* Gaizka Salazar
* Mikel Caballero
* Ez naz Makurtuko
* Iraultza alaia
* Urepel (abestia)
* Euritan dantzan

## Kanpo estekak

* SALTO! Youtube, Gatibu: gaia
* Ez naiz Makurtuko (Gatibu) Karaokea. Gabi de la Maza
* Gatibu - Badok.eus euskal musikaren atarian
* Datuak: Q132170879
# Neba-Neba elkartea

Neba-Neba elkartea 1998an sortu zen Sestaon bertako emakumeei orientazio juridiko eta psikologikoa eskaintzeko. Irabazi asmorik gabeko elkartea da, eta zehazki, indarkeria biktima diren emakumeak artatzen ditu, baita zaurgarritasun egoeran daudenak ere.

## Osaera

Neba-Neba elkarteko presidentea Nati Cuevas Zugazagotia da, eta besteak beste, taldeak 2 abokatu eta 2 psikologo dauzka. Era berean, elkartearen partaide guztiak emakumezkoak dira eta mugimendu sozial anitzetan parte hartzen dute.
* ↑ , https://www.sestao.eus/es-ES/Ayuntamiento/servicios/Igualdad/Paginas/Igualdad_02Serviviosyrecursos.aspx or..
* ↑ (Gaztelaniaz) enSestao.com. (2023-07-12). «Neba-Neba, 25 años ayudando al bienestar de las mujeres en Sestao» enSestao.com (Noiz kontsultatua: 2025-03-17).
# Salto!

Salto! Gatibu taldearen abestia da. 2018an bere kabuz argitaratutako Azken indioak albumean plazaratu zuten. Hitzak ere taldearenak dira.
* Azken Indioak
* Gatibu
* Salto

## Hitzak

Egoera txarrenean zaudenean, beldurrik gabe erabakitzeko diote abestiaren hitzek; beldurra galduz gero nahi duguna egin genezakeela. Arriskatzeko, salto egiteko!
Hau da abestiaren bukaera:
| Jatorrizko hitzak bizkaieraz | Euskara idatzi batuaz edo |
| SALTO! [...] Atxike, mitxike Egunero hamalau ordu lanerako Lanetik urten denborarik ez Lagunek astean ikusi bez Joan nintzen maitasunez Eskatu neban jai egun bat Orduek sartzeko esan eustien Eta nik ezetz! Pareu nintzen lanien Pentseu neban orduen Banoa, banoa Ez dot jarraitzen. Nahi dogune egin geinke galtzen badogu dekogun bildurre Arriskatu zaitez, SALTO! Bizi berri bat itxaroten dago. | SALTO! [...] Atxike, mitxike Egunero hamalau ordu lanerako Lanetik irten eta denborarik ez Lagunek astean ikusi ere ez Joan nintzen maitasunez Eskatu neban jai egun bat Orduek sartzeko esan eustien Eta nik ezetz! Gelditu nintzen apur bat lanean Pentsatu nuen orduan Banoa, banoa Ez dut jarraitzen. Nahi duguna egin genezake galtzen badugu daukagun beldurra Arriskatu zaitez, SALTO! Bizi berri bat itxaroten dago. |

## Erreferentziak

* ↑ Azken indioak. (Noiz kontsultatua: 2025-02-06).
* ↑ «Azken Indioak» YouTube (Noiz kontsultatua: 2025-02-07).
* ↑ Gatibu. (2018-12-24). Gatibu - Salto! [4K. ] (Noiz kontsultatua: 2025-03-16).

## Ikus, gainera

* Alex Sardui
* Haimar Arejita
* Gaizka Salazar
* Mikel Caballero
* Ez naz Makurtuko
* Iraultza alaia
* Urepel (abestia)
* Euritan dantzan

## Kanpo estekak

* SALTO! Youtube, Gatibu: gaia
* Ez naiz Makurtuko (Gatibu) Karaokea. Gabi de la Maza
* Gatibu - Badok.eus euskal musikaren atarian
* Datuak: Q132170879